ડૉ. જીવરાજ મહેતા સંસ્‍થાપિત અમરેલી જિલ્‍લા વિદ્યાસભા સંચાલિત ડિસ્‍ટ્રીકટ લેવલ સ્‍પોર્ટ સંકુલ અમરેલી દ્વારા તા.ર8/10/ર018 ના રોજ વર્લ્‍ડ જુડો ડેની ઉત્‍સાહભેર ઉજવણી કરવામાં આવી હતી. સ્‍પોર્ટસ હોલમાં વિદ્યાર્થીઓ, સ્‍પોર્ટસ સ્‍ટાફ તથા આમંત્રિત મહેમાનો ખાસ ઉપસ્‍થિત રહયા હતા. ઉપરાંત તજજ્ઞ રોહિતભાઈ મહેતા, મુખ્‍ય કોચ ઉપેન્‍દ્રભાઈ સિસોદિયાએ આજના દિવસે જાપાનના પ્રો. જીગારો કાનોનો જન્‍મદિવસ તા.ર8/10/1860થી જુડોમાં પ્રદાન બદલ ઉજવાય છે. સંસ્‍થાના ડાયરેકટરે જણાવ્‍યુ કે જુડોનું ઉદ્ગમ સ્‍થાન ભારત છે. જે બૌદ્ધ સાધુઓએ વિકસાવેલી કલા છે. જે સમય જતા ચીન, હોંગકોંગ, કોરીયા અને જાપાન સુધી પહોચી હતી. ત્‍યારબાદ જાપાને આ ક્ષેત્રે ખૂબ જ સફળ તા હાંસલ કરી હતી. હથિયાર વગર સ્‍વરક્ષણ માટે આ કલા ઉપયોગી છે. ખેલાડીની સ્‍ફુર્તિ, જુસ્‍સો, ટેકનીક વગેરેનું મહત્‍વ આ રમતમાં છે. મીકક અમરેલીના સ્‍ટુડન્‍ટ રાજયકક્ષાએ પણ મેડલ મેળવી અમરેલી જિલ્‍લાનું નામ રોશન કરે છે. તે બદલ અભિનંદન આપી ઉતરોતર પ્રગતિ માટે શુભકામના પાઠવી હતી. આજના દિવસનું મહત્‍વ સમજી વિશેષ સફળતા પ્રાપ્‍ત કરવાપ્રેરિત કર્યા હતા.